আজই সিবিআই তলব করেছিল তাঁকে। মানে, তৃণমূলের অন্যতম সাধারণ সম্পাদক শঙ্কুদেব পণ্ডাকে। সিজিও কমপ্লেক্সে হাজিরা দিতে যাওয়ার কথা ছিল তাঁর। সময় ছিল বেলা ১১টার মধ্যে সেখানে পৌঁছনোর।
 ওয়েব ডেস্ক: আজই সিবিআই তলব করেছিল তাঁকে। মানে, তৃণমূলের অন্যতম সাধারণ সম্পাদক শঙ্কুদেব পণ্ডাকে। সিজিও কমপ্লেক্সে হাজিরা দিতে যাওয়ার কথা ছিল তাঁর। সময় ছিল বেলা ১১টার মধ্যে সেখানে পৌঁছনোর।
কিন্তু শঙ্কুদেব পণ্ডা সিজিও কমপ্লেক্সে গিয়ে সিবিআই আধিকারিকদের সঙ্গে দেখা করেননি।
এবার তাই সিবিআই আধিকারিকরা চাইছেন, সরকারিভাবে শঙ্কুদেব পণ্ডাকে নোটিশ পাঠাতে।
গত দুদিন ধরে পরপর সিবিআই-এর পক্ষ থেকে ফোন করে ডেকে পাঠানো হয় শঙ্কুদেবকে।
এর আগেও ইডি-তাঁকে ডেকে পাঠিয়েছিল। এবারও সিবিআই-এর ডাকে সাড়া দিলেন না তিনি। বৃহস্পতিবারই সিবিআই-এর বিরুদ্ধে সুর চড়িয়েছিলেন মুখ্যমন্ত্রী মমতা বন্দ্যোপাধ্যায়। বলেছিলেন, তাঁকে জেলে নিয়ে গেলে, তিনি সেখানেও যেতে রাজি। মানুষের জেল বলেছিলেন তিনি। কদিন নাকি সেখানে তিনি বিশ্রামই পাবেন। এই কথায় শঙ্কুদেব পণ্ডা উত্‍সাহিত হয়ে পড়লেন কিনা, সময়ই বলবে।